# Informačný list – Skautky/Skauti

Vážení rodičia,

Slovenský skauting, 106. zbor Akataleptik Detva je občianskym združením podľa právneho poriadku SR so zameraním na prácu s deťmi a mládežou. Ako jednu z foriem svojej činnosti usporadúva pre svojich členov letný skautský tábor. Programová náplň tábora je zameraná na rozvoj praktických a teoretických vedomostí o prírode a súžitia s ňou podľa skautských zásad. Deti budú ubytované v podsadových stanoch po dvoch vo vlastných spacákoch. Strava, na príprave ktorej sa sami zúčastňujú, bude podávaná päťkrát denne. Zdravotnú starostlivosť v prípade bežných ochorení a úrazov máme zabezpečenú.

**Usporiadateľ:** Slovenský skauting, 106. zbor Akataleptik
 **Miesto:** Látky – Podbykovo (N 48°34'23.7" E 19°39'22.5")

## Kontakt

**Vodcovia tábora:** Klára Králová  **0904 162 850** Dávid Šrámka **0907 182 606**
 **Web:** [www.akataleptik.sk](http://www.akataleptik.sk)
 **Email:** zbor@akataleptik.sk
 Počas tábora nás môžete kontaktovať na hore uvedených číslach.

## Termín tábora

**Termín tábora: Skautky a Skauti -** 2.7.2022 – 17.7.2022

 **Včielky a Vĺčatá –** 10.7.2022 – 17.7.2022

## Poplatok

**Účastnícky poplatok:** **Skautky a Skauti -** 90 €

 **Včielky a vĺčatá –** 60 €

Je dôležité, aby sa členovia zboru zúčastnili tábora, ktorý je vyvrcholením celoročnej činnosti. Bola by preto škoda, ak by sa ho dieťa nemohlo zúčastniť z finančných dôvodov. Preto ***v*** ***prípade, že navrhujete individuálny spôsob*** ***splácania, kontaktujte nás prosím prostredníctvom emailu alebo telefonicky.***

## Deadliny

 **Odovzdanie prihlášky:** 8.6.2022
 **Uhradenie poplatku:** 15.6.2022

##

## Doprava

Prosíme rodičov, aby deti odviezli na autobusovú zastávku priamo na Látky, odkiaľ ich prídeme vyzdvihnúť my o 08:00. Je to najmä kvôli súčasnej situácií, v prípade akýchkoľvek nejasností, či komplikácií budeme hľadať spoločné riešenia.

## Strava

Strava bude podávaná 5x denne. Prvý deň sa bude podávať až večera, **nezabudnite preto svojim deťom zabaliť obed**. V prípade, že má vaše dieťa špeciálnu stravu (bezlepkovú, redukčnú, vegetariánsku..), informujte o tom vodkyňu tábora alebo zástupcu táborovej vodkyne. Zároveň to nezabudnite uviesť do táborovej prihlášky.

Taktiež Vás prosíme, aby ste nepribaľovali deťom **žiadne sladkosti a akékoľvek jedlo** okrem suchého obeda na prvý deň, je to z hygienických dôvodov, nakoľko deti majú potom stany plné mravcov, ôs a včiel.

## Batohy

Poprosíme zbaliť a všetko pripnúť na jeden batoh. Tento rok si budeme niesť batohy každý sám a preto neodporúčame brať to vo viacerých batohoch prípadne taškách.

## Upozornenia

Neodporúčame brať na tábor cenné veci (retiazky, drahé hodinky, väčší obnos peňazí) a prosíme nebrať žiadnu elektroniku (mobilné telefóny, tablety, čokoľvek iné...), neručíme za ich stratu a poškodenie, okrem toho narúšajú táborový program.

**Prosíme, aby ste nás predom upozornili na akékoľvek lieky, ktoré dieťa potrebuje brať a na jeho alergie.**

## Návštevy

Návštevný deň sa uskutoční 10.7.2022 (nedeľa), kedy zároveň rodičia, ktorý majú doma aj vĺčatá prinesú aj tie na ich časť tábora. Prosíme, aby ste deťom nenosili veľa sladkostí ani jedla.

# Táborový poriadok

1. **Bez vedomia vodcu neopustím tábor.**
2. **Na tábore nesmiem mať zbrane, pyrotechnický materiál, omamné látky, alkohol a tabakové výrobky.**
3. **Svojím správaním nesmiem poškodzovať prírodu, majetok zboru, ostatných táborníkov ani vybavenie tábora.**
4. **Na riešenie akéhokoľvek problému nesmiem používať násilie.**
5. Nebudem rozkladať svojvoľne oheň.
6. Kúpať sa budem len za prítomnosti radcu, alebo so súhlasom vodcu.
7. Budem dodržiavať nočný pokoj v čase od 2200 do 700 hod.
8. Nahlásim ihneď všetky poranenia a príznaky choroby.
9. Na všetky lieky, ktoré mám u seba a ich užívanie upozorním táborového zdravotníka.
10. Na tábore nebudem mať cenné veci a väčšie sumy peňazí.
11. Bez dovolenia nevkročím do cudzieho stanu, kancelárie ani kuchyne.
12. Na tábore nebudem mať mobilný telefón ani inú elektroniku! V krajnom prípade bude môj telefón vypnutý a používať ho budem len po dohode s vodcom tábora.

Prosíme, aby ste vzali na vedomie, že v odôvodnených prípadoch, pri porušení bodov 1, 2, 3 a 4, alebo pri opakovanom porušení ktoréhokoľvek iného bodu tohto poriadku, môže byť účastník z tábora vylúčený bez nároku na vrátenie poplatku.

# Zoznam vecí na tábor

## Zoznam vecí

* ruksak (maximálny objem 70 litrov)
* malý ruksak (na výlety a na cestu)
* **teplý spacák** (v noci sa teplota pohybuje okolo 5°C)
* teplá deka, karimatka (izolačná podložka pod spacák)
* 1 ks celé topánky kožené (napr. turistické s Vibram podrážkou)
* 1 ks gumáky (zvlášť je to nutné pre menšie deti)
* 1 ks tenisky, 1ks sandále/ šľapky
* 1 ks šušťáková vetrovka (nefutrovaná)
* 2 ks dlhé nohavice (nie šušťáky ani tepláky)
* 2 ks krátke nohavice
* 2 ks hrubý sveter
* 1 ks hrubá tepláková súprava
* 1 ks skautská košeľa (ak dieťa nemá tak skautské tričko)
* nohavice/sukňa k rovnošate (nie maskáčové)
* 4-5 ks tričko s krátkymi rukávmi
* 2 ks tričko s dlhými rukávmi
* pančuchové nohavice alebo spodky/ termoprádlo
* spodné prádlo
* 7-8 párov ponožiek
* 2 páry hrubých ponožiek
* hyg. potreby, mydlo pre batoľatá (je šetrnejšie k prírode), uterák, osuška
* 1ks krém na opaľovanie, repelent, fenistil
* čelovka, baterka (nezabudnite pribaliť náhradné batérie)
* 1ks čiapka na noc (prípadne aj šál, rukavice na večernú stráž)
* 1 ks plavky
* šiltovka/klobúk
* 5 vecí (nôž, zápisník, pero, šatka, KPZ, uzlovačka)
* jutový špagát (prírodný špagát na viazanie vlastných stavieb)
* šicie potreby, sáčky
* 1ks pršiplášť
* polievková lyžica + ešus + pohárik + fľaša z umelej hmoty

Ekologické prostriedky na riad, pranie a šampón zabezpečí zbor! Vreckové v rozumnej miere, 10 EUR bude určite stačiť. Táto suma nie je podmienkou, postačuje pre tých niekoľko málo návštev civilizácie počas skautského tábora. Za stratu väčšieho množstva peňazí alebo cenností nenesieme zodpovednosť. Všetky veci treba zabaliť do ruksaku. Mimo môže ostať karimatka, prípadne aj spacák. Pre prípad dažďov odporúčame veci zabaliť do igelitových vrecúšok a tak ich dávať do ruksaku. Do príručného ruksaku zabaľte veci potrebné na cestu, t.j. stravu na prvý deň, vodu, obed, pršiplášť a 5 vecí. Zoznam vecí by mal byť postačujúci, oblečenie nech zvážia u menších detí rodičia. Neberte zbytočné veci, dôležité nezabudnite doma. Pokazené veci opravte ešte pred odchodom na tábor a prípravu neodkladajte na poslednú chvíľu.